เมื่อสำนักงานเขตภาษีเจริญได้รับแจ้งจากประชาชนว่า พบเห็นการจอดหรือขับขี่รถบนทางเท้า ได้ให้พนักงานเจ้าหน้าที่ดำเนินการตามอำนาจหน้าที่ โดยออกตรวจสอบสถานที่เกิดเหตุ กรณีพบตัวผู้กระทำความผิดซึ่งหน้า ให้พนักงานเจ้าหน้าที่ใช้มาตรการตามกฎหมายกำหนดกับผู้กระทำความผิด เช่น สั่งตักเตือน หรือสั่งให้แก้ไข หรือสั่งให้ขจัดความไม่เรียบร้อยให้หมดไป หากไม่เชื่อฟังให้พนักงานเจ้าหน้าที่จับกุมและเปรียบเทียบปรับได้ แต่ถ้าเป็นกรณีไม่อาจทราบตัวผู้กระทำความผิด ให้พนักงานเจ้าหน้าที่ร่วมกันขจัดหรือแก้ไขไม่ให้สิ่งผิดกฎหมายปรากฏอยู่ในที่สาธารณะอีกต่อไป     กรณีออกตรวจแล้วไม่พบตัวผู้กระทำความผิด ให้สืบหาตัวผู้กระทำความผิดจากพยานหลักฐานต่างๆ เช่น ภาพถ่าย พยานบุคคล ฐานข้อมูลทะเบียนรถของกรมการขนส่งทางบก เพื่อเชิญเจ้าของหรือผู้ครอบครองรถมาให้ถ้อยคำ    ซึ่งกรณีตามภาพถ่ายดังกล่าว ขณะตรวจสอบไม่พบผู้กระทำความผิด และไม่ปรากฏข้อมูลทะเบียนรถที่จะสืบค้นได้ จึงไม่อาจดำเนินการกับผู้กระทำความผิดดังกล่าวได้    อย่างไรก็ดี สำนักงานเขตภาษีเจริญ ได้จัดเจ้าหน้าที่เทศกิจออกตรวจตรากวดขันอย่างต่อเนื่อง เพื่อป้องกันไม่ให้มีการกระทำความผิดบนทางเท้า และขอขอบคุณผู้แจ้งที่ให้ข้อมูลที่เป็นประโยชน์กับทางราชการ
ยังคงเห็นการจอดรถบนทางเท้าอยู่ รบกวนกวดขันรถที่จอดบนทางเท้า เช่น หน้าตลาดต้นไม้ชายคาปากซอยเพชรเกษม 28 แขวงปากคลองภาษีเจริญ เขตภาษีเจริญ กรุงเทพมหานคร ด้วยครับ โดยเฉพาะช่วง 16.00-20.30 น. ของทุกวัน อย่างในภาพคือวันที่ 29 ต.ค. 65 เวลาประมาณ 17.02 น.
ต้องคุยกับตลาดให้จัดที่จอดรถให้พอครับ